L'exposició 'Artistes Contemporanis al Camp de Morvedre' s'inaugura el dimecres a la sala d'Exposicions Glorieta
29 de març 2022

![](/media/vr1jswti/c-expo-artistes-camp.jpg?width=850&height=566.9886363636364)

L'Ajuntament de Sagunt i la Fundació Bancaixa organitzen l'exposició _Artistes Contemporanis al Camp de Morvedre_, on es mostraran algunes de les obres dels i les artistes del municipi. La inauguració de l'exposició tindrà lloc este dimecres, 30 de març, a les 19.30 hores a la sala d'Exposicions Glorieta en la plaça Cronista Chabret, número 6, i romandrà oberta al públic fins al pròxim 30 de juliol.

L'exposició acull algunes obres dels i les artistes del Camp de Morvedre, com ara Toni Aragonés, Art al Quadrat, Manuel Bellver, Borja Bonaque, Javier Chapa, Cueto Lominchar, Delia Díaz, Pedro Kouba, Sento Forment, Giménez de Haro, César Goce, Pasqual Gomes, Sento Llobell, Elena Uriel, Mario Mankey, Carmen Michavila, Ximo Michavila, Leonor Seguí, Juan Rodríguez, Anna Pastor, Isabel Tristán, Alicia Matíes, Javier Garcerá, Vicent Ortolà, Mariola Ponce, Isabel Julve, Marina Giménez, Kike Navas, German Bollatí, Luisa Moya, Adrián González y Sergi Rajadell.

La regidora delegada de Cultura, Asun Moll, ha explicat que la idea de posar en marxa esta mostra és el resultat d'**«un xicotet projecte que es va iniciar en 2019»** i que va nàixer de la mà d'**«un company i amic»** juntament amb Jaime Giménez d'Haro, el comissari de l'exposició. **«D'eixe xicotet projecte hem acabat ací; una cosa que va començar amb 10 o 12 artistes finalment compta amb 32. És un orgull i convide a tota la gent a vore-la»**, ha manifestat la edil.

**«Este projecte no hauria sigut possible sense la Fundació Bancaixa, que ha creat i posat en valor esta recopilació d'artistes contemporanis no sols de la nostra ciutat sinó també del Camp de Morvedre»**, ha comentat Moll, que ha agraït **«a la Fundació Bancaixa, als companys i companyes de l'Ajuntament i a Saggas per la col·laboració, sempre que se'ls ha demanat, en l'àmbit cultural»** de la ciutat.

L'entrada a l'exposició és lliure i la mostra està compresa en l'agenda cultural que organitza el departament de Cultura de l'Ajuntament de Sagunt. Durant la visita seran d'obligat compliment les mesures de prevenció enfront de la Covid-19.

*   [](http://www.facebook.com/sharer.php?u=https://aytosagunto.es/va/actualitat/exposicio-artistes-contemporanis-al-camp-de-morvedre-sagunt-2022-03-29/ "Facebook")
*   [](http://twitter.com/share?url=https://aytosagunto.es/va/actualitat/exposicio-artistes-contemporanis-al-camp-de-morvedre-sagunt-2022-03-29/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/exposicio-artistes-contemporanis-al-camp-de-morvedre-sagunt-2022-03-29/ "Linked In")
*   [](mailto:?body=https://aytosagunto.es/va/actualitat/exposicio-artistes-contemporanis-al-camp-de-morvedre-sagunt-2022-03-29/)